ddrg/super_eurlex huggingface dataset:
Airteagal 3

Eisceachtaí agus srianta is infheidhme

1. Nuair a fheidhmeoidh IG/IN a chuid dualgas i leith chearta na ndaoine is ábhar do na sonraí de bhun an Rialacháin, measfaidh sé an bhfuil feidhm ag aon cheann de na heisceachtaí a leagtar síos sa Rialachán sin.

2. Faoi réir Airteagail 4 go 7 den Chinneadh seo, féadfaidh IG/IN srian a chur le cur i bhfeidhm Airteagail 14 go 22 agus 35, agus 36 den Rialachán, mar aon le hAirteagal 4 ann a mhéad a bhaineann a fhorálacha leis na cearta agus leis na hoibleagáidí a ndéantar foráil dóibh le hAirteagail 14 go 22 den Rialachán sa chás go gcuirfeadh feidhmiú na gceart agus na n-oibleagáidí sin críoch gníomhaíochtaí imscrúdaithe agus gníomhaíochtaí eile de chuid IG/IN i mbaol, lena n-áirítear trí uirlisí agus modhanna imscrúdaitheacha dá chuid a nochtadh, nó sa chás go ndéanfadh dochar do chearta agus saoirsí daoine eile is ábhar do na sonraí.

3. Faoi réir Airteagail 4 go 7 den Chinneadh seo, féadfaidh IG/IN srian a chur leis na cearta agus leis na hoibleagáidí a ndéantar tagairt dóibh in alt 2 den Airteagal seo maidir le sonraí pearsanta arna bhfáil ó sheirbhís(í) eile de chuid an BEI, ó OLAF nó institiúidí, comhlachtaí, gníomhaireachtaí agus oifigí eile de chuid an Aontais Eorpaigh, ó údaráis inniúla de chuid Ballstát nó tríú tíortha, nó ó eagraíochtaí idirnáisiúnta, sna cúinsí seo a leanas:

(a) sa chás go bhféadfadh seirbhís(í) eile de chuid an BEI, OLAF nó institiúidí, comhlachtaí, gníomhaireachtaí agus oifigí eile de chuid an Aontais Eorpaigh srian a chur leis na cearta agus leis na hoibleagáidí sin ar bhonn achtanna eile a ndéantar foráil dóibh in Airteagal 25 den Rialachán nó de réir Chaibidil IX den Rialachán sin;

(b) sa chás go bhféadfadh údaráis inniúla Ballstát srian a chur le feidhmiú na gceart agus na n-oibleagáidí sin ar bhonn na n-achtanna a ndéantar tagairt dóibh in Airteagal 23 de Rialachán (AE) 2016/679 ó Pharlaimint na hEorpa agus ón gComhairle (10), nó faoi bhearta náisiúnta lena ndéantar Airteagail 13(3), 15(3) nó 16(3) de Threoir (AE) 2016/680 ó Pharlaimint na hEorpa agus ón gComhairle a thrasuí (11);

(c) sa chás go bhféadfadh feidhmiú na gceart agus na n-oibleagáidí sin comhar IG/IN le tríú tíortha agus le heagraíochtaí idirnáisiúnta a chur i mbaol agus a chúramaí á gcomhlíonadh aige.

Sula gcuirfear na srianta i bhfeidhm sna cúinsí a ndéantar tagairt dóibh i bpointí (a) agus (b) den chéad fho-alt, rachaidh IG/IN i ndáil chomhairle leis an tseirbhís/na seirbhísí iomchuí de chuid an BEI, le OLAF, leis na hinstitiúidí, comhlachtaí, oifigí nó gníomhaireachtaí iomchuí de chuid an Aontais Eorpaigh nó leis na húdaráis inniúla iomchuí de chuid Ballstáit ach amháin más léir do IG/IN go ndéantar foráil d'fheidhmiú an tsriain le ceann de na hachtanna a ndéantar tagairt dóibh sna pointí sin.

Ní bheidh feidhm ag pointe (c) sa chéad fho-alt sa chás go mbeidh sáraíocht ag leas nó cearta agus saoirsí bunúsacha na ndaoine is ábhar do na sonraí ar leas an Aontais Eorpaigh chun comhoibriú le tríú tíortha nó le heagraíochtaí idirnáisiúnta.
RÁITEAS ÓN G COIMISIÚN

a bhaineann le hAirteagail 9(1)(c) agus 11(1) den Rialachán Cur Chun Feidhme ón gCoimisiún lena leagtar amach sonraíochtaí teicniúla agus oibríochtúla an chórais theicniúil le haghaidh malartú uathoibrithe trasteorann fianaise agus chun an prionsabal “aon-uaire” a chur i bhfeidhm

(2022/C 341/01)

Na tagairtí in Airteagail 9(1)(c) agus 11(1) do na réitigh amach anseo maidir le cumhachtaí ionadaíochta agus sainorduithe (“nuair a gheofar agus a mhéid a gheofar réitigh ar an ionadaíocht i gcomhréir le Rialachán (AE) 910/2014 agus aon ghníomh cur chun feidhme a ghlacfar ar a bhonn”), baineann siad go háirithe le réitigh a théann níos faide ná na tacair sonraí íosta atá ann faoi láthair i dtaca leis an duine ionadaíoch agus an duine a bhfuil ionadaíocht á déanamh dó agus lena gcumhdaítear séimeantaic bhreise a bhaineann le raon feidhme na hionadaíochta nó le teorainneacha sonracha an tsainordaithe. Cuireadh in iúl cheana féin i gconclúidí phlé an Líonra um Chomhar an 20 Meitheamh 2016, a atáirgtear i roinn 2.8, gur ghá réitigh den sórt sin a fhorbairt. IONADAÍ AN DUINE NÁDÚRTHA AGUS DLÍTHEANAIGH ó Phróifíl Saintréithe V1.2 eIDAS SAML, an 31 Lúnasa 2019 (1).

(1) https://ec.europa.eu/cefdigital/wiki/download/attachments/82773108/eIDAS%20SAML%20Attribute%20Profile%20v1.2%20Final.pdf?version=2&modificationDate=1571068651772&api=v2
RÁITEAS ÓN GCOIMISIÚN

Aontaíonn an Coimisiún go bhfuil vacsaíní agus tástálacha COVID-19 d’ionfhabhtú SARS-CoV-2 atá inacmhainne agus inrochtana ríthábhachtach sa chomhrac i gcoinne phaindéim COVID-19. Ag cur san áireamh nach mbeidh an daonra ar fad vacsaínithe nuair a thiocfaidh Rialacháin (AE) 2021/953 agus (AE) 2021/954 ó Pharlaimint na hEorpa agus ón gComhairle i bhfeidhm, tá rochtain ar dheiseanna tástála inacmhainne tábhachtach chun saorghluaiseacht agus soghluaisteacht san Eoraip a éascú.

Chun tacú le hacmhainneachtaí tástála na mBallstát, tá cistí curtha ar fáil ag an gCoimisiún cheana féin faoin Ionstraim Tacaíochta Éigeandála chun mearthástálacha antaiginí a cheannach agus tá soláthar comhpháirteach seolta aige i gcomhair leathbhilliún mearthástáil antaiginí. Tá Cónaidhm Idirnáisiúnta na Croise Deirge ag tacú freisin leis na Ballstáit an inacmhainneacht tástála a mhéadú, agus leas á bhaint as cistiú ón Ionstraim Tacaíochta Éigeandála.

Chun tuilleadh tacaíochta a thabhairt d’infhaighteacht tástálacha inacmhainne, go háirithe do dhaoine a thrasnaíonn teorainneacha go laethúil nó go minic chun dul ar obair nó ar scoil, cuairt a thabhairt ar gharghaolta, cúram leighis a lorg, nó aire a thabhairt do dhaoine muinteartha, geallann an Coimisiún cistí breise EUR 100 milliún a shlógadh faoin Ionstraim Tacaíochta Éigeandála chun tástálacha a cheannach d’ionfhabhtú SARS-CoV-2 atá cáilithe maidir le heisiúint deimhniú tástála de bhun Rialachán (AE) 2021/953 Más gá, d’fhéadfaí leas a bhaint as cistiú breise os cionn EUR 100 milliún, faoi réir fhormheas an údaráis bhuiséadaigh.
Ráiteas ón gCoimisiún Eorpach maidir le cúnamh a mhodhnú/a fhionraí in Airteagal 8, mír 5 de Rialachán (AE) 2021/1529 ó Pharlaimint na hEorpa agus ón gComhairle lena mbunaítear an Ionstraim um Chúnamh Réamhaontachais (IPA III)

(2021/C 403 I/01)

Measann an Coimisiún Eorpach go n-urramaítear leis an bhforáil in Airteagal 8(5) cumhachtaí an Choimisiúin i gcur chun feidhme chláir an Aontais, agus buiséad an Aontais i gcoitinne, a fhad agus atá sé gan dochar do na cumhachtaí a thugtar don Choimisiún leis na Conarthaí agus leis an Rialachán Airgeadais cúnamh an Aontais a chuirtear ar fáil do thríú tíortha a chur ar fionraí.
Dearbhú comhpháirteach ó Pharlaimint na hEorpa agus ón gComhairle maidir leis an tsraith Luachanna an Aontais a mhaoiniú in 2021

(2021/C 168 I/01)

Gan dochar do chumhachtaí an údaráis bhuiséadaigh, aontaíonn na comhreachtóirí gur cheart cistiú substaintiúil a thabhairt don tsraith Luachanna an Aontais den Chlár um Shaoránaigh, Comhionannas, Cearta agus Luachanna ón 1 Eanáir 2021 ar aghaidh.

Iarrann na comhreachtóirí ar an gCoimisiún na gníomhaíochtaí iomchuí a dhéanamh chun an cuspóir sin a bhaint amach, go háirithe measúnú a dhéanamh ar an úsáid a bhaintear as ionstraimí solúbthachta faoi chreat dlíthiúil bhuiséad bliantúil an Aontais do 2021, i gcomhréir leis na critéir maidir le gníomhachtú a leagtar síos i Rialachán CAI.
II (Faisnéis)

DEARBHUITHE COMHPHÁIRTEACH

PARLIAMINT NA Heorpa

AN CHOMHAIRLE

AN COIMISIÚN EORPACH

Ráitis ar Chinneadh (AE) 2021/2316 ó Pharlaimint na hEorpa agus ón gComhairle an 22 Nollaig 2021 maidir le Bliain Eorpach na hÓige (2022) (*1)

(2021/C 523/01)

Ráiteas comhpháirteach ó Pharlaimint na hEorpa agus ón gComhairle

Aontaíonn Parlaimint na hEorpa agus an Chomhairle go socrófar an t-íosbhuiséad oibríochtúil le haghaidh chur chun feidhme Bhliain Eorpach na hÓige (2022) ag EUR 8 milliún. Tiocfaidh EUR 3 milliún den mhéid sin as buiséad bliantúil an Chóir Dlúthpháirtíochta Eorpaigh do 2022 agus tiocfaidh EUR 5 milliún de as buiséad bliantúil chlár Erasmus+ do 2022.

Thairis sin, is é tiomantas na gcomhreachtóirí go mbeidh leagáid mharthanach ag an mBliain Eorpach, tar éis 2022. Gan dochar do chumhachtaí an údaráis bhuiséadaigh, i gcomhréir le hAirteagal 314 CFAE, ba cheart aon chistiú breise tar éis 2022 a shainaithint laistigh de CAI 2021-2027.

Ráiteas ón gCoimisiún

Tugann an Coimisiún dá aire comhaontú na gcomhreachtóirí íosbhuiséad oibríochtúil de EUR 8 milliún a thabhairt isteach le haghaidh chur chun feidhme Bliain Eorpach na hÓige (2022), gan dochar don fhéidearthacht atá ann ranníocaíochtaí comhlántacha ó chláir agus ó ionstraimí ábhartha eile de chuid an Aontais a dhéanamh sa bhreis ar an méid sin de EUR 8 milliún. Ina theannta sin, déanfaidh an Coimisiún cleachtadh mapála le linn na bliana agus tabharfaidh sé cothrom le dáta é go rialta ina leagfar amach an rannchuidiú féideartha agus iarbhír a dhéanfar faoi chláir agus faoi ionstraimí an Aontais le cur chun feidhme Bhliain Eorpach na hÓige agus tabharfaidh sé tuairisc sé ar na gníomhaíochtaí.

Cuirfear an dul chun cinn maidir le himscaradh ranníocaíochtaí ó chláir an Aontais faoi bhráid Pharlaimint na hEorpa agus na Comhairle go rialta. Ba cheart a mheas go bhfuil na ranníocaíochtaí sin comhlántach agus os cionn an íosbhuiséid oibríochtúil de EUR 8 milliún.
Dearbhú comhpháirteach ó Pharlaimint na hEorpa, ón gComhairle agus ón gCoimisiún maidir le húsáid athshreabha ó Shaoráid Infheistíochta ACC chun tairbhe na hIonstraime um Chomharsanacht, Forbairt agus Comhar Idirnáisiúnta

(2020/C 444 I/02)

Comhaontaíonn an Chomhairle go n-úsáidfear méid suas go EUR 1 bhilliún (i bpraghsanna 2018) a eascraíonn as na hathshreabha faoi Shaoráid Infheistíochta ACC d’oibríochtaí faoi chuimsiú an 9ú, 10ú agus 11ú Ciste Eorpach Forbraíochta, go n-úsáidfear é chun tairbhe na hIonstraime um Chomharsanacht, Forbairt agus Comhar Idirnáisiúnta sa tréimhse 2021-2027. Comhaontaíonn na trí institiúid gur cheart a bheith in ann na cistí sin a fháil faoin Ionstraim um Chomharsanacht, Forbairt agus Comhar Idirnáisiúnta.
Ráiteas comhpháirteach ó Pharlaimint na hEorpa, ón gComhairle agus ón gCoimisiún

Tugann Parlaimint na hEorpa, an Chomhairle agus an Coimisiún dá n-aird nach raibh an próiseas chun an áit ina mbeidh suíomh an Údaráis Eorpaigh Saothair tagtha chun críche tráth glactha an Rialacháin bhunaidh ( (1)).

Á mheabhrú dóibh an gealltanas maidir le comhar dílis agus trédhearcach, agus na Conarthaí á meabhrú dóibh, admhaíonn na trí Institiúid luach an mhalartaithe faisnéise ó na céimeanna tosaigh den phróiseas chun suíomh an Údaráis Eorpaigh Saothair a roghnú.

Agus luathmhalartú faisnéise ar bun, is éasca a bheadh sé do na trí institiúid a gcearta a fheidhmiú de réir na gConarthaí trí na nósanna imeachta gaolmhara.

Tugann Parlaimint na hEorpa agus an Chomhairle rún an Choimisiúin dá n-aire aon bhearta iomchuí a dhéanamh ionas go ndéanfar foráil sa Rialachán bunaidh d'fhoráil maidir leis an áit ina mbeidh suíomh an Údaráis Eorpaigh Saothair, agus a áirithiú go n-oibreoidh an tÚdarás Eorpach Saothair i gcomhréir leis an Rialachán sin.

(1) IO L186, 11.7.2019, lch. 21
Ráiteas comhpháirteach ó Pharlaimint na hEorpa, ón gComhairle agus ón gCoimisiún maidir le Rialachán (AE) 2018/1475 ó Pharlaimint na hEorpa agus ón gComhairle lena leagtar síos an creat dlíthiúil don Chór Dlúthpháirtíochta Eorpach agus lena leasaítear Rialachán (AE) Uimh. 1288/2013. Rialachán (AE) Uimh. 1293/2013, agus Cinneadh Uimh. 1313/2013/AE (1)

(2018/C 358/01)

Gan dochar do chumhachtaí an údaráis bhuiséadaigh, ba cheart 80 % den bhuiséad do chur chun feidhme an Chláir in 2019 agus 2020 a chur ar fáil trí ath-imlonnuithe sonraithe faoi Fho-cheannteideal 1a (Iomaíochas don fhás agus do phoist) de Chreat Airgeadais Ilbhliantúil (CAI) 2014-2020 agus trí ath-imlonnuithe ó Shásra an Aontais um Chosaint Shibhialta agus ó chlár LIFE. Ní dhéanfar aon ath-imlonnuithe breise ó chlár Erasmus+, áfach, sa bhreis ar an méid 231 800 000 EUR dá dtagraítear sa togra ón gCoimisiún (COM (2017)0262).

Ba cheart an 20 % atá fágtha den bhuiséad le haghaidh chur chun feidhme an Chláir in 2019 agus 2020 a thógáil ó na corrlaigh atá ar fáil faoi Fho-cheannteideal 1a de CAI 2014-2020.

Tá comhthuiscint ann go n-áiritheoidh an Coimisiún go ndéanfar na leithreasuithe is gá tríd an ngnáthnós imeachta buiséadach bliantúil ar bhealach cothrom agus stuama.

Ráiteas ón gCoimisiún

Maidir le húsáid leithreasuithe ó acmhainní cúnaimh theicniúil ar thionscnamh an Choimisiúin faoin Rialachán maidir le Forálacha Comhchoiteanna (go háirithe ath-imlonnuithe ó Chiste Sóisialta na hEorpa agus ón gCiste Eorpach Talmhaíochta um Fhorbairt Tuaithe) chun an Cór Dlúthpháirtíochta Eorpach a mhaoiniú in 2018, deimhníonn an Coimisiún nach n-úsáidfidh an Coimisiún an méid sin mar fhasach don togra maidir leis an gCór Dlúthpháirtíochta Eorpach i ndiaidh 2020 (COM(2018)0440).

(1) IO L 250, 4.10.2018, Ich. 1.
De réir sonraí ó 2020 (20), tá spleáchas na Spáinne ar an Rúis cothrom le 2 % i gcás ola agus le 10 % i gcás gáis, go mór faoi bhun mheán an Aontais (26 % agus 44 %, faoi seach). Tá spleáchas na Spáinne ar ghual na Rúise cosúil leis an gcuid eile den Aontas (55 %), ach i gcomhthéacs ina bhfuil an sciar de bhreoslaí iontaise soladacha sa mheascán fuinnimh (2,8 %) i bhfad níos ísle ná meán an Aontais. Cé gur beag an nochtadh atá aici d'ola agus do ghás na Rúise, mar gheall ar an staid gheopholaitiúil atá ann faoi láthair agus praghsanna arda fuinnimh, is mó an phráinn atá ann don Spáinn dlús a chur lena hiarrachtaí na spriocanna in-athnuaite a leagtar síos ina Plean Náisiúnta don Fhuinneamh agus don Aeráid a bhaint amach. Ag tógáil ar an bPlean Náisiúnta Fuinnimh agus Aeráide, le bearta breise chun tacú le húsáid in-athnuaite (le béim ar shuiteálacha díláraithe agus féintomhaltais, lena n-áirítear trí nósanna imeachta ceadaithe a chuíchóiriú a thuilleadh agus rochtain ar an eangach a fheabhsú) agus le hinfheistíocht chomhlántach (sa stóráil, sa bhonneagar gréasáin, i leictriú foirgneamh agus an iompair, agus i hidrigin in-athnuaite), is féidir cabhrú leis an an ngeilleagar a dhícharbónú a thuilleadh, lena n-áirítear an tionsclaíocht, an t-iompar agus tithíocht, agus an spleáchas ar bhreoslaí iontaise agus nochtadh do phraghsanna idirnáisiúnta a laghdú.

Chun an Spáinn a chomhtháthú go héifeachtach sa mhargadh aonair fuinnimh, tá gá le hidirnaisc fuinnimh na Spáinne a mhéadú. Go háirithe, d'fhéadfadh tuilleadh idirnasc leictreachais le tíortha comharsanachta tacú le comhtháthú níos fearr ar acmhainneacht in-athnuaite Leithinis na hIbéire sa mhargadh aonair fuinnimh. Le bonneagar gáis eile atá réidh don hidrigin, d'fhéadfadh sé rannchuidiú a thuilleadh le héagsúlú an tsoláthair gáis i margadh inmheánach an Aontais agus le leas a bhaint as acmhainneacht fhadtéarmach na hidrigine in-athnuaite. Moltar infheistíochtaí nua bonneagair agus líonraí a bhaineann le gás a bheith slán i gcás inar féidir, d'fhonn a n-inbhuanaitheacht fhadtéarmach a éascú trí bhreoslaí inbhuanaithe a chur in ionad breoslaí inbhuanaithe amach anseo.
In 2022, de réir réamhaisnéis an earraigh ón gCoimisiún in 2022, meastar go mbeidh an seasamh fioscach tacúil ag – 1,7 % de OTI (13). Tá sé beartaithe ag an bhFrainc tacaíocht leanúnach a thabhairt don téarnamh trí leas a bhaint as an tSaoráid um Théarnamh agus Athléimneacht chun infheistíocht bhreise a mhaoiniú mar a mhol an Chomhairle. Meastar go laghdófar de 0,2 pointe céatadáin OTI i gcomparáid le 2021 an ranníocaíocht dhearfach le gníomhaíocht eacnamaíoch de chaiteachas arna mhaoiniú ag deontais faoin tSaoráid Téarnaimh agus Athléimneachta agus cistí eile de chuid an Aontais. Is é is cúis leis an laghdú sin in 2022 an tacaíocht airgeadais tús-ualaithe ón tSaoráid Aisghabhála agus Athléimneachta in 2021. Tuartar go gcuirfidh infheistíocht atá maoinithe go náisiúnta leis an seasamh fioscach ar bhealach neodrach in 2022 (14). Dá bhrí sin, tá sé beartaithe ag an bhFrainc infheistíocht arna maoiniú go náisiúnta a chaomhnú, mar a mhol an Chomhairle. Ag an am céanna, meastar go soláthróidh an fás ar chaiteachas reatha príomhúil arna mhaoiniú go náisiúnta (glan ar bhearta nua ioncaim) in 2022 ranníocaíocht réidh dar méid 1,6 pointe céatadáin don staid fhioscach fhoriomlán. Áirítear leis an rannchuidiú suntasach leathnaithe sin tionchar breise na mbeart chun aghaidh a thabhairt ar thionchar eacnamaíoch agus sóisialta an mhéadaithe ar phraghsanna fuinnimh (0,5 % de OTI) chomh maith leis na costais a bhaineann le cosaint shealadach a thabhairt do dhaoine easáitithe ón Úcráin (0,1 % de OTI).

Áirítear ar bhearta caiteachais reatha eile na cinn a cuireadh chun cinn sa phlean téarnaimh agus athléimneachta chun aghaidh a thabhairt ar iarmhairtí eacnamaíocha na coinbhleachta san Úcráin, amhail fóirdheontais dhíreacha chuig earnálacha ad hoc (0,1 % de OTI), agus an méadú ar phá státseirbhíseach (0,1 % de OTI). Ó thaobh an ioncaim de, meastar freisin go gcuirfidh an laghdú ar an ráta cánach ioncaim chorparáidigh (0,1 % de OTI) agus an laghdú ar chánacha tithíochta (0,1 % de OTI) leis an seasamh fioscach méadaitheach. Meastar go mbeidh tionchar ag an méadú níos airde ar phraghsanna tomhaltóirí i gcomparáid leis an díbhoilsceoir OTI ar ranníocaíocht mhéadaitheach an chaiteachais phríomha reatha arna mhaoiniú go náisiúnta in 2022 trí thomhaltas poiblí agus sochair shóisialta a mhéadú. De réir réamhaisnéis an earraigh 2022 ón gCoimisiún, ní dhéantar na bearta sin ná na cúiseana le caiteachas níos airde a mheaitseáil go hiomlán le bearta fritháirimh.
(8)

Tuaradh go sroichfeadh an t-easnamh rialtais ghinearálta sa limistéar euro ina iomláine 7,1 % d’OTI in 2021 ach go dtitfeadh sé go 3,9 % in 2022. Measadh, de réir réamhaisnéis eacnamaíoch Fhómhar 2021 ó sheirbhísí an Choimisiúin, go leanfadh staid fhioscach an limistéir euro de bheith fabhrach in 2021, le leathnú os coinn 1,75 % d’OTI, agus in 2022, le leathnú gar do 1 % d’OTI. In 2022, cuirfidh an infheistíocht phoiblí, arna maoiniú go náisiúnta agus ag an Aontas araon, leis an staid fhabhrach sin. Ó mhí na Samhna 2021 ar aghaidh, leis na 18 bplean náisiúnta téarnaimh agus athléimneachta sa limistéar euro a d’fhormheas an Chomhairle an tráth sin, cuirfear tacaíocht airgeadais ar mórscála ar fáil do Bhallstáit an limistéir euro - suas le EUR 262 bhilliún i bhfoirm deontas agus EUR 139 mbilliún i bhfoirm iasachtaí don tréimhse go dtí 2026. Tá comhordú na mbeartas náisiúnta fioscach, agus lánurraim á tabhairt don Comhshocrú Cobhsaíochta agus Fáis, ríthábhachtach chun freagairt éifeachtach a thabhairt ar an suaitheadh eacnamaíoch arbh í paindéim COVID-19 ba chúis leis, chun téarnamh inbhuanaithe agus dhea-fheidhmiú an aontais eacnamaíoch agus airgeadaíochta (AEA) a áirithiú. Cé go mbeidh an clásal éalaithe ginearálta fós i bhfeidhm in 2022, meastar go ndéanfar é a dhíghníomhachtú ó 2023. Agus an téarnamh eacnamaíoch ar bun, tá foirm an bheartais fhioscaigh ag athrú ó bhearta éigeandála sealadacha go bearta spriocdhírithe tacaíochta téarnaimh. Léirigh an méadú i gcóimheasa fiachais rialtais ó 85,5 % d’OTI in 2019 go 100 % d’OTI in 2021 éifeachtaí comhcheangailte an chraptha ar aschur agus an fhreagairt bheartais ba ghá ar thurraing mhór COVID-19. Mar sin féin, ós rud é go raibh na cóimheasa fiachais ard cheana féin i roinnt Ballstát sa limistéar euro roimh an ngéarchéim sin, beidh laghdú fiachais atá leanúnach, céim ar chéim agus a chuireann leis an bhfás ina chuspóir beartais i gcuid mhór den limistéar euro.
(1)

I bhfianaise a measúnaithe, tá Comhaltaí na Comhairle a dhéanann ionadaíocht do na Ballstáit a bhfuil an euro mar airgeadra acu den tuairim chéanna leis an gCoimisiún go bhfuil comhoiriúnacht dhlíthiúil bainte amach ag an gCróit agus go n-urramaíonn sí na critéir um chóineasú agus, ag cur na dtosca breise san áireamh freisin, measann siad go gcomhlíonann an Chróit na coinníollacha is gá chun an euro a ghlacadh.
(3)

Rinne an Chomhairle Rialaithe athbhreithniú cuimsitheach ar na bearta maolaithe comhthaobhachta sealadacha a glacadh ó 2020 i leith mar fhreagra ar na cúinsí eisceachtúla eacnamaíocha agus airgeadais a bhain le leathadh ghalar coróinvíris (COVID-19), lena n-áirítear laghdú sealadach ar chaolchorrlaigh luachála. Chuir an t-athbhreithniú seo san áireamh (a) gur cheart go mbeadh contrapháirtithe an Eurochórais atá rannpháirteach in oibríochtaí athmhaoinithe spriocdhírithe fadtéarmacha arna seoladh faoi Chinneadh (AE) 2019/1311 ón mBanc Ceannais Eorpach (BCE/2019/21) (2) in ann leanúint de chomhthaobhacht leordhóthanach a shlógadh do na hoibríochtaí sin, (b) an tionchar comhthaobhach do chontrapháirtithe an Eurochórais a bhaineann le gach ceann de na bearta sin; (c) breithnithe riosca a bhaineann le gach ceann de na bearta sin; (d) breithnithe margaidh agus beartais eile. Sa chomhthéacs sin, chinn an Chomhairle Rialaithe ar an 23 Márta 2022, inter alia, deireadh a chur de réir a chéile leis an laghdú thuasluaite ar na caolchorrlaigh luachála in dhá chéim, an chéad cheann ón 8 Iúil 2022, d’fhonn cosaint riosca agus éifeachtúlacht riosca an Eurochórais a mhéadú. Ní mór é sin a shoiléiriú sna forlálacha ábhartha.
á threorú dá hUachtarán an cinneadh seo, an cinneadh maidir le hurscaoileadh i ndáil le cur chun feidhme bhuiséad ginearálta an Aontais Eorpaigh don bhliain airgeadais 2020, Roinn III — an Coimisiún agus an rún ar cuid dhílis de na cinntí sin é, a chur chuig Stiúrthóir na Gníomhaireachta Feidhmiúcháin Eorpaí um Thaighde, chuig an gComhairle, chuig an gCoimisiún agus chuig an gCúirt Iniúchóirí, agus socrú a dhéanamh go bhfoilseofar in Iris Oifigiúil an Aontais Eorpaigh (sraith L) iad.
3.

á threorú dá hUachtarán an cinneadh seo agus an rún atá ina chuid dhílis de a chur chuig Stiúrthóir na hInstitiúide Eorpaí um Chomhionannas Inscne, chuig an gComhairle, chuig an gCoimisiún agus chuig an gCúirt Iniúchóirí, agus a shocrú go ndéanfar iad a fhoilsiú in Iris Oifigiúil an Aontais Eorpaigh (sraith L).
3.

á threorú dá hUachtarán an cinneadh seo agus an rún atá ina chuid dhílis de a chur chuig Stiúrthóir Feidhmiúcháin ENISA (Gníomhaireacht an Aontais Eorpaigh um Chibearshlándáil), chuig an gComhairle, chuig an gCoimisiún agus chuig an gCúirt Iniúchóirí, agus a shocrú go ndéanfar iad a fhoilsiú in Iris Oifigiúil an Aontais Eorpaigh (sraith L).
2.

á threorú dá hUachtarán an cinneadh seo a chur chuig Stiúrthóir Feidhmiúcháin Ghníomhaireacht an Aontais Eorpaigh chun Bainistiú Oibríochtúil a dhéanamh ar chórais mhórscála TF sa Limistéar Saoirse, Slándála agus Ceartais (eu-LISA), chuig an gComhairle, chuig an gCoimisiún agus chuig an gCúirt Iniúchóirí, agus a shocrú go ndéanfar é a fhoilsiú in Iris Oifigiúil an Aontais Eorpaigh (sraith L).
2.

á threorú dá hUachtarán an cinneadh seo a chur chuig Stiúrthóir Feidhmiúcháin Ghníomhaireacht an Aontais Eorpaigh i ndáil le Comhar i bhForfheidhmiú an Dlí (Europol), chuig an gComhairle, chuig an gCoimisiún agus chuig an gCúirt Iniúchóirí, agus a shocrú go ndéanfar é a fhoilsiú in Iris Oifigiúil an Aontais Eorpaigh (sraith L).
á threorú dá hUachtarán an cinneadh seo agus an rún atá ina chuid dhílis de a chur chuig Stiúrthóir Feidhmiúcháin an Lárionaid Eorpaigh um Fhorbairt na Gairmoiliúna (Cedefop), chuig an gComhairle, chuig an gCoimisiún agus chuig an gCúirt Iniúchóirí, agus a shocrú go ndéanfar iad a fhoilsiú in Iris Oifigiúil an Aontais Eorpaigh (sraith L).
3.

á threorú dá hUachtarán an cinneadh seo agus an rún atá ina chuid dhílis de a chur chuig Stiúrthóir an Lárionaid Eorpaigh um Ghalair a Chosc agus a Rialú~, chuig an gComhairle, chuig an gCoimisiún agus chuig an gCúirt Iniúchóirí, agus a shocrú go ndéanfar iad a fhoilsiú in Iris Oifigiúil an Aontais Eorpaigh (sraith L).
á threorú dá hUachtarán an cinneadh seo agus an rún atá ina chuid dhílis de a chur chuig Stiúrthóir Feidhmiúcháin an Chomhghnóthais um Eitlíocht Ghlan, chuig an gComhairle, chuig an gCoimisiún agus chuig an gCúirt Iniúchóirí, agus a shocrú go ndéanfar iad a fhoilsiú in Iris Oifigiúil an Aontais Eorpaigh (sraith L).
á threorú dá hUachtarán an cinneadh seo agus an rún atá ina chuid dhílis de a chur chuig Stiúrthóir Feidhmiúcháin Chomhghnóthas um Iarnród na hEorpa, chuig an gComhairle, chuig an gCoimisiún agus chuig an gCúirt Iniúchóirí, agus a shocrú go ndéanfar iad a fhoilsiú in Iris Oifigiúil an Aontais Eorpaigh (sraith L).